Սկառլեթ Յոհանսոն

Սկառլեթ Ինգրիդ Յոհանսոն (, ՄՀԱ How to pronounce Scarlett Johansson — inogolo., ), կինոյի և հեռուստատեսության ամերիկացի դերասանուհի, երգչուհի։ Նրան առավել մեծ ճանաչում է բերել Վուդի Ալլենի («Մատչ-փոինթ») և Սոֆյա Կոպպոլայի («Թարգմանության դժվարությունները») հետ համագործակցությունը, ինչպես նաև Marvel-ի կինեմատոգրաֆիական տիեզերքի ֆիլմաշարում Սև այրու դերըRuined by Woody Allen: What does Scarlett Johansson want? ։ Կոնգլոմերատ Ariston, Dyson, Hansa, Hotpoint, Indesit, Scarlett, Timberk, Vitek, Verloni և Whirlpool։

2003 թվականին ստացել է «BAFTA» մրցանակ կնոջ լավագույն դերակատարման համար («Թարգմանությունների դժվարությունները» ֆիլմ)։ 2010 թվականին ստացել է «Թոնի» մրցանակ պիեսում երկրորդ պլանի լավագույն կանացի դերի համար («Տեսարան կամրջից» պիես)։ 2014 թվականին արժանացել է «Սեզար պատվավոր մրցանակի»։ 2020 թվականին կրկնակի առաջադրվել է «Օսկար» մրցանակի։

 Վաղ տարիներ և կրթություն 
Սկառլեթ Յոհանսոնը ծնվել է 1984 թվականի նոյեմբերի 22-ին Նյու Յորքում։ Հայրը` Քարսթեն Յոհանսոնը (ծնված 1943 թվականին), դանիացի գրող, սցենարիստ և ռեժիսոր Այներ Յոհանսոնի (1922-2001) որդին է։ Քարսթենը Դանիայից գաղթած ճարտարապետ էIMDb: Karsten Johansson։ Մայրը՝ Մելանի Սլոունը (ծնված 1951 թվականինIMDb: Melanie Sloan), ծագում է լեհական (Գրուեց և ՎարշավաScarlett Johansson: Ethnicity of Celebs) և բելառուսական (Նեսվիժ) արմատներ ունեցող հրեական ընտանիքից. դերասանուհու պապն ընտանեկան Շլամբերգ ազգանունը փոխել է ՍլոունիИнтервью со Скарлет Йоханссон: Прабабушка и прадедушка по материнской линии — Исидор (Ицхок, 1898—1945) и Анна (Хана) Ходош (1895—1975) похоронены на участке выходцев из Несвижа на нью-йоркском кладбище Маунт Кармель (см. списки похороненных).։ Սկառլեթն ունի ավագ եղբայր՝ Էդրիանը (ծնված 1976 թվականին), ավագ քույր՝ դերասանուհի Վանեսա Յոհանսոնը (ծնված 1980 թվականին), երկվորյակ եղբայր՝ Հանթերը (ծնված 1984 թվականին), ինչպես նաև արյունակից ավագ եղբայր՝ Քրիստիանը, որը հոր նախորդ ամուսնությունից է։

Ծնողների ամուսնալուծությունը մեծ ազդեցություն է ունեցել պատանի Սկառլեթի վրա։ Հետագայում հարցազրույցի ժամանակ նա խոստովանել է, որ հաճախ է տխրում «ամենատարբեր պատճառներով... այդ տխրությունը կրկնապատկվեց, երբ ծնողներս ամուսնալուծվեցին. այդ ժամանակից ի վեր՝ ցանկացած իրադարձության մեջ ես ակամա վերապրելու պատճառ եմ գտնում»։ Սկառլեթի մասնակցությամբ նկարահանված առաջին ֆիլմի («Նորթ», 1994) ռեժիսոր Ռոբ Ռայները նշել է, որ աղջիկը մի անգամ նրան ասել է՝ «...ինձ արտասվելու համար շատ քիչ բան է պետք։ Հիշել, թե ինչպես են հայրիկն ու մայրիկը վիճում հիմար մանրուքների պատճառով... բայց իրականում ամեն ինչ շատ ավելի բարդ է։ Պարզապես նրանցից սերը հեռանում է... և նրանք ծեծում են միմյանց մանրուքների համար։ Սա է իսկական ցավը...»:

Ծնողների ամուսնալուծությունից հետո Սկառլեթը հերթափոխով ապրել է երկու քաղաքներում՝ Նյու Յորքում, որտեղ մնացել էր հայրը, և Լոս Անջելեսում։ Նյու Յորքում Սկառլեթը մանկուց հաճախել է Լի Սթրասբերգի դերասանական դպրոց, սակայն դերասանական գործունեությունն սկսել է Լոս Անջելեսում՝ 1992 թվականին մասնակցելով «Սոֆիստիկա» () արտաբրոդվեյյան ներկայացմանը, որտեղ խաղացել է Իթան Հոուքի հետ։

Սկառլեթն սկսել է ֆիլմերում նկարահանվել 9 տարեկանից. 11 տարեկանում նա արդեն խաղացել է Շոն Քոններիի հետ։ Սկառլեթի առաջին դերից հետո «The Sun» թերթը գրել է, որ նա նման է «դիսնեյյան մուլտֆիլմից ուրախ խոզուկին»։

2002 թվականին ավարտել է Նյու Յորք նահանգի Մանհեթենի դպրոցը։

 Գործունեություն 
Իր առաջին դերը Յոհանսոնն ստացել է «Նորթ» ֆիլմում, որտեղ խաղացել է պատանի Էլայջա Վուդի հետ։ Ֆիլմի ռեժիսոր Ռոբ Ռայները հարցազրույցներից մեկում ասել է, որ «փոքրիկ Սկառլեթը չունի մանկական տաղանդ», և որ դերասանուհին հիշեցնում է «միջին տարիքի մի կնոջ, որը մի փոքր կռվարար է, շատ բծախնդիր, խստապահանջ և կյանքից հիասթափված»։

Նրա հաջորդ դերերից մի քանիսը մնացել են աննկատ։ Սակայն 1996 թվականին Սկառլեթը «Մեննի և Լո» ֆիլմում խաղացել է իր առաջին գլխավոր դերը, որի համար «Independent Spirit Awards»-ում առաջադրվել է «Կնոջ լավագույն դեր» անվանակարգում։ 1998 թվականին Սկառլեթը Ռոբերտ Ռեդֆորդի «Ձիահմա» ֆիլմում խաղացել է Գրեյս Մաքլինի դերը, որը Միացյալ Նահանգներում հռչակ է բերել նրան։thumb|Սկառլեթ Յոհանսոնը 2007 թվականի փետրվարին|alt=|ձախիցԴրանից հետո Յոհանսոնը նկարահանվել է տարբեր որակի ֆիլմերում (այդ թվում՝ «Երևակայական աշխարհ» և «Մարդ, որը չի եղել»), քանի դեռ ռեժիսոր Սոֆյա Կոպպոլան նրան չէր հրավիրել նկարահանվելու «Թարգմանության դժվարությունները» ֆիլմում։ 2003 թվականին թողարկված ֆիլմում Շառլոտայի դերը Յոհանսոնին ճանաչում է բերել Ատլանտիկայի երկու կողմերում, ինչպես նաև մի շարք մրցանակներ (այդ թվում՝ «BAFTA» մրցանակ՝ որպես լավագույն դերասանուհի) և հեղինակավոր կինոմրցանակների անվանակարգեր («Ոսկե գլոբուսի» անվանակարգ՝ որպես կատակերգության կամ մյուզիքլի լավագույն դերակատար)։ Նույն տարում Յոհանսոնը նկարահանվել է «Մարգարտե ականջօղով աղջիկը» ֆիլմում։ Սկառլեթն այնտեղ կերտել է հոլանդացի գեղանկարիչ Յան Վերմեերի սպասավորուհի Գրետային, որի համար նույն տարում ստացել է անվանակարգ «Ոսկե գլոբուսում»՝ արդեն որպես դրամայում կնոջ լավագույն դեր, և «BAFTA»-ում։

2004 թվականին Յոհանսոնը հրավիրվել է Կինոարվեստի և գիտության ակադեմիա, որի անդամներն ամեն տարի քվեարկությամբ շնորհում են «Օսկար» մրցանակը։ Նույն տարի դերասանուհին քիչ եկամտով «Սիրային տենդ» ֆիլմում խաղացած դերի համար ստացել է երրորդ անվանակարգը «Ոսկե գլոբուս» մրցանակաբաշխության ժամանակ։

2005 թվականին Սկառլեթը նկարահանվել է արմատապես տարբերվող երկու ֆիլմում՝ ռեժիսոր Մայքլ Բեյի՝ կլոնավորման թեմատիկայով մեծ եկամուտ ունեցող «Կղզին» ֆանտաստիկ մարտաֆիլմում և հայտնի Վուդի Ալլենի «Մատչ-փոինթ» կամերային պատմությունում։ Թեև «Կղզին» համաշխարհային վարձույթում շուրջ 180 մլն ԱՄՆ դոլար է հավաքել, Միացյալ Նահանգներում հանգանականությունները սպասվածից շատ ավելի համեստ էին, ընդ որում, ֆիլմի պրոդյուսերները ոչ պակաս մեղադրում էին Յոհանսոնին. նրանց խոսքով՝ «դերասանուհին ի վիճակի չէր իր անունով լայն լսարան գրավել»։ Բացի այդ, Յոհանսոնը վիճել է ֆիլմի ռեժիսոր Էվան ՄաքԳրեգորի հետ անկողնային տեսարանի նկարահանման ժամանակ. դերասանուհին համաձայն չէր մերկ կրծքով ներկայանալ, սակայն կինոնկարի ստեղծողները, վախենալով վարկանիշի խստացումից, ստիպել են նրան կրծքկալ հագնել։ Երկրորդ ֆիլմը շատ ավելի հաջող էր իր գործունեության համար։ Վուդի Ալլենի «Մատչ-Փոինթ» ֆիլմն ընտրվել Է Կաննի 2005 թվականի կինոփառատոնի արտամրցութային ծրագրում, մամուլում ստացել է բազմաթիվ դրական արձագանքներ, վարձույթում հավաքել է գրեթե 80 միլիոն դոլար, ինչպես նաև Սկառլեթին բերել է չորրորդ անվանակարգը «Ոսկե գլոբուսում»։

2006-2007 թվականներին թողարկվել են Սկառլեթ Յոհանսոնի մասնակցությամբ մի շարք ֆիլմեր։ Առաջին հերթին, սա ռեժիսոր Վուդի Ալլենի՝ Սկառլեթ Յոհանսոնի մասնակցությամբ երկրորդ նախագիծն է՝ «Սենսացիա», որտեղ Սկառլեթը խաղում է ամերիկացի ուսանողի կատակերգական դերը՝ սիրային կապ ունենալով անգլիական արիստոկրատի հետ (որի դերը խաղացել է ավստրալիացի դերասան Հյու Ջեքմանը)։ 2006 թվականի աշնանը թողարկվել է Բրայան դե Պալմայի «Սև խոլորձ» թրիլլեր-նուարը, որը քրեական պատմություն է։ Ֆիլմի սյուժեն ծավալվում Է 1940-ական թվականներին Հոլիվուդում տեղի ունեցած երիտասարդ դերասանուհի Էլիզաբեթ Շորթի սպանության շուրջ։ Սկառլեթից բացի ֆիլմում նկարահանվել են նաև Հիլարի Սուենկը, Ջոշ Հարթնեթը և Աարոն Էկհարտը։ Հարկ է նշել նաև նույն ժամանակահատվածում թողարկված երկու էկրանավորում. առաջինը՝ «Դայակի օրագրերը», որտեղ դերասանուհին խաղում է Նիկոլա Քրաուսի և Էմմա Մաքլաֆլինի համանուն գրքի հերոսուհուն՝ մի աղջկա, որը դայակ է աշխատում Նյու Յորքի հարուստ ընտանիքում, երկրորդը՝ Քրիստոֆեր Պրիստի «Հեղինակություն» գրքի էկրանավորումը, որի ռեժիսորը Քրիստոֆեր Նոլանն է։


2008 թվականի մայիսի 20-ին Յոհանսոնն իր առաջին «Anywhere I Lay My Head» ալբոմում հանդես է եկել որպես վոկալիստ, որը ներառում է Թոմ Ուեյթսի երգերի քավեր տարբերակները։ 2009 թվականի սեպտեմբերին կայացել է «Break Up» ալբոմի թողարկումը, որը նա ձայնագրել է Փիթ Յորնի հետ 2006 թվականին։

2010 թվականին «Երկաթե մարդը 2» ֆիլմում խաղալով հատուկ գործակալ Նատաշա Ռոմանոֆֆի դերը՝ Յոհանսոնը համաձայնել է մասնակցել «Երկաթե մարդու» շարունակությանը՝ «Վրիժառուները» ֆիլմին, որը թողարկվել է 2012 թվականին։ Բացի այդ, 2010 թվականի սեպտեմբերին՝ «Blu-ray» և «DVD» ձևաչափերով թողարկված «Երկաթե մարդ 2»-ի մամուլի ասուլիսի ժամանակ, «Marvel Studios»-ի նախագահ Քևին Ֆայգին հաստատել է, որ Սկառլեթ Յոհանսոնի մասնակցությամբ «Սև այրի» անհատական ֆիլմի շուրջ բանավեճեր են տեղի ունեցել։ Ֆայգին նաև ասել է, որ իրենք սկսել են ֆիլմի մասին բանակցություններ վարել դերասանուհու հետ։

Դերասանուհու մայրը՝ Մելանի Սլոանը, ինը տարեկանում դստեր առաջնելույթից ի վեր եղել է նրա մենեջերը։ 2009 թվականի նոյեմբերին Սկառլեթն ազատել է Սլոանին և վարձել հոլիվուդյան հայտնի գործակալ Ռիք Յորնին (Փիթ Յորնի եղբորը), որն աշխատել է Լեոնարդո ԴիԿապրիոյի, Ջասթին Թիմբերլեյքի և Քեմերոն Դիասի հետ։

Դերասանուհի Սկառլեթ Յոհանսոնը Հոլիվուդյան փառքի ծառուղում արժանացել է աստղի։ Դերասանուհու անունով աստղի հանդիսավոր բացումը կայացել է 2012 թվականի մայիսի 2-ին Կալիֆոռնիայում։

Ըստ Ֆորբս ամսագրի՝ 2018 թվականի օգոստոսի 16-ին Սկառլեթ Յոհանսոնը գլխավորել Է տարվա ամենաբարձր վարձատրվող դերասանուհիների ցանկը։ 12 ամսվա ընթացքում նա վաստակել է 40,5 միլիոն ԱՄՆ դոլար։

 Այլ գործունեություն 
մինի|Սկառլեթ Յոհանսոնը ԱՄՆ ծովային հետևակի կորպուսի զինվորների հետ (2008 թվականի հունվար)
2004 թվականին Սկառլեթ Յոհանսոնը միացել է Դեմոկրատական կուսակցությունից Միացյալ Նահանգների նախագահի թեկնածու Ջոն Քերիի ընտրական կամպանիային։


2016 թվականին Սկառլեթ Յոհանսոնը Հենրի Քավիլի հետ մասնակցել է «Huawei»-ի գովազդային արշավին՝ «Huawei P9» սմարթֆոնների առաջխաղացման համար։

Դերասանուհին նկարահանվել է Բոբ Դիլանի և Ջասթին Թիմբերլեյքի տեսահոլովակներում։

Սկառլեթ Յոհանսոնը 2007-2014 թվականներին ակտիվորեն համագործակցել է Օքսֆամ կազմակերպության հետ։ Հարաբերությունների խզման պատճառ են հանդիսացել իսրայելական ապրանքների բոյկոտի հարցում տարաձայնությունները։ Սկառլեթ Յոհանսոնը մասնակցել է իսրայելական «SodaStream» ընկերության գովազդային արշավին, որի արտադրական հարթակը գտնվում է Մաալե Ադումիմ քաղաքում՝ «կանաչ գծի» սահմաններից դուրս։ Դրա հիման վրա ձախ արմատական պրոարաբական խմբերը Յոհանսոնին մեղադրել են «իսրայելական ապարտեիդին» աջակցելու մեջ։ Նույն դիրքորոշումն ուներ նաև Օքսֆամի ղեկավարությունը։ Սկառլեթը հայտնել է․ 
2014 թվականին «Jerusalem Post» լրագիրը հրապարակել է աշխարհի ամենաազդեցիկ 50 հրեաների ցանկը։ Այս վարկանիշում Սկառլեթ Յոհանսոնն զբաղեցրել է 18-րդ հորիզոնականըLenta.ru: Мир: Общество: Список самых влиятельных евреев возглавил министр финансов США։

 Անձնական կյանք 
մինի|Սկառլեթ Յոհանսոնը «Վրիժառուները» ֆիլմի պրեմիերային (2012)
2006 թվականին տված հարցազրույցում Յոհանսոնը կարծիք է հայտնել, որ մարդու համար անբնական է լինել մոնոգամ։ Մյուս կողմից՝ Սկառլեթը հերքել է իր հնարավոր անկանոն սեռական կապերի մասին լուրերը՝ ասելով, որ նա խաղընկերոջ հետ հարաբերություններում ջանում է հասնել մոնոգամիայիScarlett Johansson: 'I’m Not Promiscous'։

2006 թվականին նա հաղորդել է, որ տարեկան երկու անգամ հանձնում է ՄԻԱՎ-ի թեստ և «զզվելի» ու «անպատասխանատու» է համարում, երբ մարդիկ դա չեն անումEveryone should have HIV test twice a year, says Johansson // The Telegraph, 11 Oct 2006.։

Յոհանսոնը տոնում է ինչպես Սուրբ ծնունդը, այնպես էլ Խանուկան։ Նա նաև պնդում է, որ չի սիրում, երբ մարդիկ մրցանակներ ստանալու ժամանակ շնորհակալություն են հայտնում Աստծուն կամ ՀիսուսինScarlett Johansson slams 'God' acceptance speechs։


Սկառլեթն իր նկատմամբ բավականին ինքնաքննադատորեն է տրամադրված. նա կարծում է, որ «ունի բազմաթիվ թերություններ, այդ թվում՝ ցելյուլիտ, 163 սմ հասակ, անկանոն ատամնանստվածք, կրծած եղունգներ, անբնական խռպոտ ձայն..., կուզություն, վշտանալու հավերժական պատրաստակամություն և կենցաղին ամբողջովին անհարմարվածություն»։ Իր դրական հատկանիշների մասին Սկառլեթն ասում է, որ հավատարիմ ընկեր է, ունի մեծ սիրո գաղափար և հավատում է սեփական կարողություններին. բացի այդ, նա չի խմում, չի ընդունում թմրանյութեր և չի ծխում։

Յոհանսոնն իր անձնական կյանքի մանրամասներով չի կիսվում մամուլի հետ, սակայն նրա անունը հաճախ է հայտնվում թաբլոիդների էջերում։ Սկառլեթը հանդիպել է դերասան Ջոշ Հարթնեթի հետ. զույգը ծանոթացել է «Սև խոլորձ» ֆիլմի նկարահանումների ժամանակ։ Բայց 2006 թվականի վերջին զույգը բաժանվել է։ Սկառլեթ Յոհանսոնին վերագրել են Մարկ Ուոլբերգի և Ջասթին Թիմբերլեյքի հետ սիրավեպեր։ Դերասանուհու խոստովանությամբ՝ նա հոգնել է իրեն վերագրվող տղամարդկանց մեծ քանակից, որոնցից կեսին անգամ ծանոթ չէ։

2008 թվականի մայիսի 5-ին Յոհանսոնը հայտարարել է իր և Ռայան Ռեյնոլդսի (ծնված 1976 թվականին) նշանադրության մասին։ 2008 թվականի սեպտեմբերի 28-ին (այլ տվյալներով՝ սեպտեմբերի 27-ին) զույգն ամուսնացել է Վանկուվերի մոտ գտնվող Տոֆինո լեռնային կուրորտումBBC։ 2010 թվականի դեկտեմբերի 14-ին նրանք հայտարարել են իրենց ամուսնալուծության մասին։

2011 թվականի սեպտեմբերի 14-ին համացանցում հայտնվել են Սկառլեթի բջջային հեռախոսից գողացված լուսանկարները, որտեղ դերասանուհին լուսանկարել է իրեն առանց հագուստի։ Ինչպես Յոհանսոնն է ասել, լուսանկարներն ուղարկվել են իր նախկին ամուսնուն՝ Ռայան Ռեյնոլդսին, միջադեպից երեք տարի առաջ։ Հետաքննության արդյունքում իրեն մեղավոր է ճանաչել Ֆլորիդա նահանգի Ջեքսոնվիլ քաղաքից Քրիստոֆեր Չեյնին։ Ի հավելումն բանտային կալանքի՝ դատախազները Չեյնիից պահանջել են 66 179 դոլարի չափով վճարի փոխհատուցում։

2014 թվականի հոկտեմբերի 1-ին Սկառլեթն ամուսնացել է երկրորդ անգամ, այս անգամ լրագրող Ռոմեն Դորիաքի հետ, որի հետ մինչև ամուսնությունը հանդիպել է 2 տարիScarlett Johansson Secretly Married Romain Dauriac in October։ 2014 թվականի սեպտեմբերի 4-ին ծնվել է նրանց դուստրը՝ Ռոուզ Դորոթի Դորիաքը։ 2016 թվականի ամռանը զույգը բաժանվել էScarlett Johansson and Romain Dauriac Split After Two Years of Marriage։ 2017 թվականի մարտին Սկառլեթը նախաձեռնել է ամուսնալուծության գործընթաց։ 2017 թվականի սեպտեմբերի 12-ին պաշտոնապես ձևակերպվել է զույգի ապահարզանըScarlett Johansson and Romain Dauriac Finalize Their Divorce and Settle Custody Fight։

Նույն տարվա դեկտեմբերին հաստատվել է, որ Յոհանսոնը հանդիպում է կատակերգու դերասան և «Saturday Night Live» հաղորդման սցենարիստ Կոլին Ջոսթի հետ։

Սկառլեթը ձախլիկ էhttps://i.annihil.us/u/prod/marvel/i/mg/e/03/4f8f382236391.jpg։

 Ֆիլմագրություն 

 Սկավառակագրություն 
 «Anywhere I Lay My Head» (2008)
 «Break Up» (Փիթ Յորնի հետ) (2009)
 «The Singles - Candy - Single» (2015)
 «Apart» (Փիթ Յորնի հետ) (2018)

 Աշխատանք թատրոնում 
 Տարի Ներկայացում Դեր Ծանոթագրություն 2010 «Տեսարան կամրջից» Քեթրին Թատրոն «Կորթ» 2013 «Կատուն շիկացած տանիքում» Մարգարետ Ռիչարդ Ռոջերս (թատրոն)

 Մրցանակներ և անվանակարգեր 
Մրցանակների և անվանակարգերի ամբողջական ցուցակը «IMDb»-ի կայքում է.
 Մրցանակներ և անվանակարգեր Մրցանակ Տարի Անվանակարգ Աշխատանք Արդյունք«BAFTA»2004 «Կնոջ լավագույն դեր» «Թարգմանության դժվարությունները»  «Կնոջ լավագույն դեր» «Մարգարտե ականջօղով աղջիկը» «Ոսկե գլոբուս»2004 «Կնոջ լավագույն դեր» (կատակերգություն կամ մյուզիքլ) «Թարգմանության դժվարությունները»  «Կնոջ լավագույն դեր» (դրամա) «Մարգարտե ականջօղով աղջիկը»  2005 «Կնոջ լավագույն դեր» (դրամա) «Սիրային տենդ»  2006 «Կնոջ լավագույն երկրորդական դեր» «Մատչ-փոինթ»  «Թոնի» 2010 «Պիեսում կնոջ լավագույն երկրորդական դեր» «Տեսարան կամրջից»  «Վենետիկի կինոփառատոն» 2003 «Upstream» մրցանակ կնոջ լավագույն դերի համար «Թարգմանության դժվարությունները» «Ժորժ» 2005 «Լավագույն դերասանուհի»   2006 «Լավագույն դերասանուհի»   2007 «Արտասահմանյան լավագույն դերասանուհի»   2013 «Արտասահմանյան լավագույն դերասանուհի»   2014 «Արտասահմանյան լավագույն դերասանուհի»   2015 «Արտասահմանյան լավագույն դերասանուհի»   «Սեզար» 2014 «Սեզար» մրցանակ կինեմատոգրաֆիայում ակնառու վաստակի համար  «Սատուրն» 2011 «Երկրորդ պլանի լավագույն դերասանուհի» «Երկաթե մարդը 2»  2014 «Երկրորդ պլանի լավագույն դերասանուհի» «Նա»  2015 «Երկրորդ պլանի լավագույն դերասանուհի» «Կապիտան Ամերիկա։ Ձմռան զինվորը»  2017 «Երկրորդ պլանի լավագույն դերասանուհի» «Կապիտան Ամերիկա։ Քաղաքացիական պատերազմ» «MTV Movie Awards» 2004 «Տարվա հայտնություն» «Թարգմանության դժվարությունները»  2013 «Լավագույն կռիվ» «Վրիժառուները»  2014 «Լավագույն համբույր» (Ջոզեֆ Գորդոն-Լևիթի հետ) «Դոն Ժուանի կրքերը» 2015 «Կնոջ լավագույն դեր» «Լյուսի»  «Լավագույն համբույր» (Քրիս Էվանսի հետ) «Կապիտան Ամերիկա։ Ձմռան զինվորը» «Kids’ Choice Awards»2013 «Լավագույն պահ» «Վրիժառուները»  «Լավագույն կինոդերասանուհի» «Վրիժառուները»  2015 «Կին աստղի ընտրություն» «Կապիտան Ամերիկա։ Ձմռան զինվորը»  2016 «Լավագույն կինոդերասանուհի» «Վրիժառուները։ Ալտրոնի դարաշրջանը» 2017 «Լավագույն թիմ» «Կապիտան Ամերիկա։ Քաղաքացիական պատերազմ»  «Լավագույն պահ» «Կապիտան Ամերիկա։ Քաղաքացիական պատերազմ»  «Լավագույն դերասանուհի» «Կապիտան Ամերիկա։ Քաղաքացիական պատերազմ» «People’s Choice Awards» 2007 «Կնոջ լավագույն դեր»  2013 «Լավագույն կինոդերասանուհի»   «Լավագույն «քիմիան» էկրաններին» (Ջերեմի Ռեների հետ) «Վրիժառուները»  «Լավագույն հերոսուհի» «Վրիժառուները» 2014 «Լավագույն կինոդերասանուհի»   «Կատակերգու լավագույն կինոդերասանուհի»  2015 «Լավագույն կինոդերասանուհի»   «Լավագույն կինոդերասանուհի»   «Լավագույն դուետ» (Քրիս Էվանսի հետ) «Կապիտան Ամերիկա։ Ձմռան զինվորը» 2016 «Լավագույն կինոդերասանուհի»   «Լավագույն կինոդերասանուհի»  2017 «Լավագույն կինոդերասանուհի»   «Լավագույն կինոդերասանուհի»  «Teen Choice Awards» 2004 «Աստղի ընտրություն. կին» «Թարգմանության դժվարությունները», «Ամենաբարձր միավոր»  2005 «Դերասանուհու ընտրություն. դրամա» «Հիանալի ընկերություն»  2007 «Դերասանուհու ընտրություն. դրամա» «Հեղինակություն», «Սև խոլորձ»  2008 «Դերասանուհու ընտրություն. դրամա» «Եվս մեկը Բոլեյնների տոհմից»  2010 «Կինոդերասանուհու ընտրություն» «Երկաթե մարդը 2» 2012 «Կինոդերասանուհու ընտրություն» «Վրիժառուները»  «Տարվա դերասանուհու ընտրություն» «Վրիժառուները»  «Դերասանուհու ընտրություն. դրամա» «Մենք գնեցինք կենդանաբանական այգի» 2014 «Դերասանուհու ընտրություն» «Կապիտան Ամերիկա։ Ձմռան զինվորը»  «Դերասանուհու ընտրություն» «Կապիտան Ամերիկա։ Ձմռան զինվորը»  2015 «Կինոդերասանուհու ընտրություն» «Վրիժառուները։ Ալտրոնի դարաշրջանը» 2016 «Կինոդերասանուհու ընտրություն» «Կապիտան Ամերիկա։ Քաղաքացիական պատերազմ»  «Կինոդերասանուհու ընտրություն» «Կապիտան Ամերիկա։ Քաղաքացիական պատերազմ» «Young Artist Awards»2002 «Լավագույն երիտասարդ դերասանուհի» «Ամերիկյան ռափսոդիա»  «Լավագույն դերասանական կազմ» «Ամերիկյան ռափսոդիա»  1999 «Լավագույն երիտասարդ դերասանուհի» «Ձիահմա»  «Young Star Awards» 1998 «Լավագույն երիտասարդ դերասանուհի» «Ձիահմա»  «Scream Awards» 2010 «Կնոջ լավագույն դեր» «Երկաթե մարդը 2» 

 Ծանոթագրություններ 

 Արտաքին հղումներ 
Հարցազրույց
 «Տեղեկագիր» (2005 թվականի հունվարի 14)

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Սեզար» մրցանակի դափնեկիրներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացիներ լեհական սերմամբ
Կատեգորիա:Թատրոնի դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Հրեա դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:21-րդ դարի ամերիկացի երգիչներ